«Бейжің-Париж» культті раллиі Қазақстан аумағы арқылы өтті
DATE: 20:44, 07 Маусым 2024 | GMT +5
TITLE: «Бейжің-Париж» культті раллиі Қазақстан аумағы арқылы өтті
URL: https://kaz.inform.kz/news/beyzhn-parizh-kultt-ralli-kazakstan-aumagi-arkili-ott-6a0a6d/
META: DATE: 20:44, 07 Маусым 2024 | GMT +5
TOTAL WORDS: 278
AUTHOR(S):
TEXT: Ұзындығы 14500 км болатын бағыт Қытай мен Қазақстаннан бөлек Әзербайжан, Грузия, Түркия, Греция, санмарино, Италия және Франция аумағы арқылы өтеді, деп хабарлайды «Kazakh Tourism» ҰК» АҚ. Фото: «Kazakh Tourism» ҰК» АҚ. Биыл культті «Бейжің-Париж» раллиі Қазақстан аумағында Ұлттық туризм индустриясы қауымдастығының қолдауы және сүйемелдеуімен өтті. «Peking Paris Motor Challenge» шарасына 27 елден шамамен 200 спортшы қатысады. Бұл ралли әлемдегі ең қиын ұзақ қашықтыққа арналған тұрақты раллилердің бірі болып саналады. Шара соғысқа дейінгі және классикалық автокөліктерге арналған және FIVA рұқсатымен өткізіледі. Раллидің мақсаты – шараға қатысушылар баратын барлық елдердің жергілікті жерін және мәдениетін зерттеу. Фото: «Kazakh Tourism» ҰК» АҚ. Қазақстанға қатысушылар «Нұр Жолы» – «Хоргос» бақылау-өткізу бекеті арқылы кірген. Қазақстан аумағында бағыт Алматы, Шымкент қалалары және Қызылорда облысы арқылы өтеді. Бұдан соң қатысушылар Ақеспе ауылының жанында лагерьге тоқтап, Арал теңізін және Бейнеу ауылының маңын аралайды. Әрі соңында Каспий теңізіне жетеді. Содан кейін, ралли қатысушылары Құрық портынан пароммен машиналарын жолдап, Ақтау әуежайы арқылы чартерлік рейспен Бакуге жол тартады. «Бейжің-Париж» раллиі жай ғана ралли емес, 1907 жылы пайда болған әлемдегі ең көне маршруттардың бірі. Әр үш жыл сайын Лондондық Endurance Rally Association бұл дәстүрді жандандырып, 1976 жылдан үлкен автокөліктерді ғана қатыстыруға мүмкіндік береді. Paris Motor Challenge әлемдік жоба және оған көптеген елдердің адамдары қызмет көрсетеді. Фото: «Kazakh Tourism» ҰК» АҚ. Айта кетейік, 2024 жыл Қытайдағы Қазақстан туризмі жылы деп жарияланды. Жыл бойы 30-дан астам іс-шара өткізу жоспарлануда, оның ішінде Қазақстанның туризм түрлері бойынша тақырыптық апталықтар, Қытайдың 7 ірі қаласында Қазақстанның TOP-20 отандық дестинацияларын таныстыру, сондай-ақ Қазақстанның туризм әлеуетін Қытайда насихаттау бойынша басқа да ірі жобалар бар. ҚХР-дан келетін қонақтар ағынының 500 мың адамға дейін ұлғаюы мүмкін. Фото: «Kazakh Tourism» ҰК» АҚ. Фото: «Kazakh Tourism» ҰК» АҚ. Фото: «Kazakh Tourism» ҰК» АҚ
